Прохујало са вихором () роман је америчке књижевнице Маргарет Мичел. Први пут је објављен 1936. Прича је смештена у Округ Клејтон и у Атланту, савезна држава Џорџија, током Америчког грађанског рата и потоњег периода реконструкције. Главна јунакиња је Скарлет О'Хара, млада и размажена кћерка богатог плантажера, која је присиљена да користи сва расположива средства не би ли се извукла из немаштине после деструктивног Шермановог похода. Жанровски припада класичном образовном роману (bildungsroman), односно причи о сазревању. Наслов романа преузет је из песме Ернеста Досона.